ลิเวอร์พูลเปิดศึกเชลซี ชิงถ้วยยูฟ่าซุปเปอร์คัพ 
หงส์แดง ลิเวอร์พูล แชมป์ยูฟ่า แชมเปียนส์ลีกฤดูกาลที่แล้ว จะไม่มีอลิสสัน เบคเกอร์ นายทวารมือกาวทีมชาติบราซิล ที่บาดเจ็บจากเกมเปิดซีซันพรีเมียร์ลีกลงเฝ้าเสา โดยจะใช้อาเดรียนลงมาทำหน้าที่แทน ในเกมที่พวกเขาจะดวลกับ สิงห์บลู เชลซี ทีมคู่ปรับร่วมพรีเมียร์ลีก ซึ่งเป็นแชมป์ยูโรปา ลีก ในศึกยูฟ่า ซุปเปอร์คัพ 2019 ที่กรุงอิสตันบูล ประเทศตุรกี คืนนี้ (พุธ 14 ส.ค.),การแข่งขันฟุตบอลยูฟ่า ซุปเปอร์คัพ 2019 ซึ่งเป็นการดวลกันของ 2 แชมป์สโมสรยุโรปจากฤดูกาลที่แล้ว ระหว่าง เก่งใหญ่ ลิเวอร์พูล แชมป์ยูฟ่า แชมเปียนส์ลีก ปะทะ เก่งเล็ก เชลซี แชมป์ยูโรปา ลีก ที่สนามโวดาโฟน อารีนา ในกรุงอิสตันบูล ประเทศตุรกี ซึ่งจะเตะกันคืนนี้ (พุธที่ 14 ส.ค.) เริ่มเวลา 02.00 น.,หงส์แดง ลิเวอร์พูล ผงาดคว้าแชมป์ยูฟ่า แชมเปียนส์ลีก ฤดูกาล 2018-19 หลังเอาชนะ ไก่เดือยทอง ทอตแนม ฮอตสเปอร์ คู่แข่งร่วมเวทีพรีเมียร์ลีก 2-0 ในนัดชิงชนะเลิศ เมื่อเดือน พ.ค.ที่ผ่านมา ส่วนเกมล่าสุด ลิเวอร์พูลก็เพิ่งทุบเอาชนะนอริช ซิตี้ ขาดลอย 4-1 ประเดิมคว้า 3 คะแนนเต็มอย่างสวยหรู ในศึกพรีเมียร์ลีกนัดเปิดฤดูกาลใหม่ เมื่อวันศุกร์ที่ผ่านมา,ความพร้อมในเกมนี้ของลิเวอร์พูล เจอร์เกน คลอปป์ นายใหญ่ชาวเยอรมันของหงส์แดง จะไม่มี อลิสสัน เบคเกอร์ นายทวารจอมหนึบทีมชาติบราซิล ที่เจ็บกล้ามเนื้อน่อง จากเกมพรีเมียร์ลีกนัดเปิดซีซันเมื่อคืนวันศุกร์ที่ผ่านมา ทำให้คลอปป์จะส่งอาเดรียน นายทวารตัวใหม่ที่เพิ่งคว้าตัวมาร่วมทีม ลงเฝ้าเสาแทนอลิสสัน,อย่างไรก็ตาม ขุมกำลังที่เหลือของ หงส์แดง ยังแน่นปึ้ก นำทัพโดยเวอร์จิล ฟาน ไดก์, เทรนท์ อเล็กซานเดอร์-อาร์โนลด์, แอนดรูว์ โรเบิร์ตสัน, จอร์แดน เฮนเดอร์สัน, จอร์จินิโอ ไวจ์นัลดุม ส่วนแนวรุกจะมีโม ซาลาห์, โรแบร์โต ฟีร์มิโน และซาดิโอ มาเน เป็นสามประสานแดนหน้าทางด้าน สิงห์บลู เชลซี ที่คว้าแชมป์ยูโรปา ลีก ฤดูกาล 2018-19 คาดว่าเกมนี้ แฟรงค์ แลมพาร์ด กุนซือเชลซี จะปรับทัพจากเกมเปิดซีซันพรีเมียร์ลีกที่บุกไปแพ้แมนฯยู 0-4 เมื่อวันอาทิตย์ที่ผ่านมา โดยจะส่งเอ็นโกโล ก็องเต และมาร์กอส อลอนโซ ลงสนามเป็นตัวจริง ส่วนแนวรุกจะจัดคริสเตียน,พูลิซิช, เปโดร โรดริเกซ และโอลิวิเยร์ ชิรูด์ ลงมาประสานงานล่าตาข่าย,ทั้งนี้ เทียบฟอร์มกันแล้ว หงส์แดง ลิเวอร์พูล แกร่งกว่าทั้งรุกและรับ จึงน่าจะบดเอาชนะ สิงห์บลู เชลซี คว้าแชมป์ยูฟ่า ซุปเปอร์คัพ 2019 ไปครองได้สำเร็จ
หงส์แดง ลิเวอร์พูล แชมป์ยูฟ่า แชมเปียนส์ลีกฤดูกาลที่แล้ว จะดวลกับ สิงห์บลู เชลซี แชมป์ยูโรปา ลีก ในศึกยูฟ่า ซุปเปอร์คัพ 2019 ที่กรุงอิสตันบูล ประเทศตุรกี
ลิเวอร์พูล,เชลซี,ยูฟ่า ซุปเปอร์คัพ